# Bibl/Levr S. Judaz

| ◄ Lizer 3. S. Iann. | Lizer S. Judaz. | Apokalips. ► |
1. Judaz, servicher Jézuz-Krist, ha breûr Jakez, d’ar ré a zô dilennet gan̄d Doué ann Tâd, hag a zô miret gan̄t Jézuz-Krist, goudé béza hô galvet.
2. Ra greskô enn-hoc’h ann trugarez, ar péoc’h hag ar garan̄tez.
3. Va miñouned kér, c’hoan̄t em boa da skriva d’é-hoc’h diwar-benn hor c’hen-feiz, hag hiriô eo réd d’in skriva d’é-hoc’h, évid hoc’h erbédi da vrézélékaat évid ar feiz a zô bét rôed eur wéach d’ar zen̄t,
4. Râg en em ruzed éz eûz enn hô touez tûd fallagr (diwar-benn péré é oa bét diouganet ar varnédigez-zé), péré a gemm gras hon Doné évid al likaouérez, hag a nac’h Jézuz-Krist, péhini eo ar Mestr hép-kén hag hon Aotrou.
5. Hôgen mé a fell d’in digas da goun d’é-hoc’h ar péz hoc’h eûz desket eur wéach, pénaoz ann Aotrou goudé béza dieûbet ar bobl eûz a zouar ann Éjipt, a gollaz d’ann eil wéach ar ré n’hô doa két krédet ;
6. Pénaoz é talc’h enn dévalien hag é vir bété barn ann deiz brâz, goudé béza hô staget gan̄d éréou peûr-baduz, ann élez, péré n’hô deûz két miret hô aotrouniez, hag a zô éat-kuit eûz hô zi hô-unan.
7. Ével ma eo deûet Sodoma ha Gomorra, hag ar c’heriou war hô zrô, péré a ioa en em zirollet ével-t-hô er c’hadélez ; hag a ioa éat war-lerc’h eur c’hîk a-ziavéaz, da véza skouér d’ann tân peûr-baduz gan̄d ar boan hô deûz gouzan̄vet ;
8. Enn hévélep doaré ar ré-man̄ a zaotr ivé hô c’hîk, a zispriz ann aotrouniez, hag a zrouk-prézeg gan̄d ar veûrdez.
9. Hôgen Mikéal ann Arc’hel, pa strivé gan̄d ann diaoul diwar-benn korf Moizez, na grédaz két hé varna gan̄d drouk-prézeg ; hôgen lavaroud a réaz : Ra drec’hô ann Aotrou ac’hanod.
10. Hôgen ar re-man̄ a zrouk-prézeg eûz ar péz ha na ouzon̄t két : hag en em zaotra a réon̄t é kémen̄t a anavézon̄t, ével loéned direiz.
11. Gwâ hî, râk kerzet hô deûz é hen̄t Kain, touellet in̄t bét dré ar gôbr ével Balaam, kollet in̄t bét évid hô énébiez ével Koré.
12. Ar ré-zé a zô ann dismégan̄s eûz hô panvéziou a garan̄tez, pa zebron̄t enn-hô héb aoun, ha na glaskon̄t néméd en em vaga hô-unan ; koabr dizour in̄t, péré a zô kaset tu-man̄ ha tu-hon̄t gan̄d ann avel : gwéz ann diskar-amzer in̄t, péré a zô difrouez, diou wéach marô, ha dic’hrisiennet :
13. Koummou diboell eûz ar môr in̄t, péré a daol ével eunn éon hô lousdôni : stéred réd in̄t, évit péré eo miret eur stourm tén̄val da vikenn.
14. Diwar hô fenn eo en deûz diouganet Énok, péhini eo bét ar seizved adaleg Adam, ô lavarout : Chétu ann Aotrou a zeû gan̄d eunn niver brâz eûz hé zen̄t,
15. Évid dougen hé varn war ann holl dûd, hag évit ken̄drec’hi ann holl gomsiou flemmuz a lavar ar fallagred-zé a-énep Doué.
16. Ar ré-zé a zô krôzerien flemmuz, péré a gerz hervez hô c’hoan̄tou, hag a lavar komsiou balc’h, oc’h énori ann dûd diouc’h ar gounid a zeû d’ézhô.
17. Hôgen évid-hoc’h, va breûdeûr kér, hô pézet koun eûz ar geriou a zô bét diouganet gan̄d Ébestel hon Aotrou Jézuz-Krist,
18. Péré a lavaré d’é-hoc’h pénaoz enn amzer zivéza é teûiô touellerien péré a gerzô er fallagriez hervez hô c’hoan̄tou hô-unan.
19. Ar ré-zé a zô tûd hag en em rann hô-unan, ével loéned, ô véza n’éma kéd ar Spéred gan̄t-hô.
20. Hôgen c’houi, va breûdeûr kér, oc’h en em zével hoc’h-unan ével eunn ti war hô feiz san̄tel-meûrbéd hag ô pidi dré ar Spéred-San̄tel,
21. En em virit é karan̄tez Doué, ô c’hortozi trugarez hon Aotrou Jézuz- Krist er vuez peûr-baduz.
22. Tamallid ar ré a zô barnet :
23. Savétéit lôd oc’h hô zenna eûz ann tân. Hô pézet truez oud ar ré all dré aoun ; ha kasait ével eur zaé saotret kémen̄d a zalc’h eûz a vreinadurez ar c’hîk.
24. Hôgen d’ann hini a zô galloudek a-walc’h évid hô mirout hép péc’hed, hag évid hô tigas dinam dirâg he c’hloar, hag el lévénez é donédigez hon Aotrou Jézuz-Krist,
25. Da Zoué hép-kén hor Salver, dré Jézuz-Krist hon Aotrou, ra vézô ar c’hloar hag ar veûrdez, ar galloud hag ann aotrouniez, abarz ann holl amzeriou, ha bréma, hag é holl amzeriou ann amzeriou. Amen.